als_Latn dik_Latn sag_Latn
Kur Apple-i lançoi versionin e parë të sistemit iOS në vitin 2007, Google e sfidoi atë një vit më vonë në tregun e sistemeve të telefonave inteligjentë. Pesë vjet më parë si sot, Google, së bashku me kompani të tjera si T-Mobile, HTC, Qualcomm, Sony Ericsson, etj, njoftuan zyrtarisht fillimin e krijimit të sistemit operativ Android.
Edhe pse Android është shpallur zyrtarisht pesë vjet më parë si sot, ai u lançua një vit më vonë.
Sot është zyrtarisht 5 vjetori e Android-it dhe bota ka qenë dëshmitare e forcimit të sistemit operativ në industrinë e telefonave inteligjentë. Shumë nga prodhuesit e harduereve tani krijojnë pajisje Android, i cili ka kaluar në katër versione të mëdha dhe përditësime të vogla. Disa ditë më parë, një raport pohoi se tre nga katër telefona inteligjentë në mbarë botën në tremujorin e tretë të vitit 2012 kanë pasur një version Android.
Ndërsa Android ka qenë shumë i suksesshëm me telefonat inteligjentë, sistemi operativ nuk ka qenë aq i suksesshëm me tabletët. Megjithatë, kjo mund të ndryshojë.
(Herë të lexuara: 258)
als_Latn als_Latn als_Latn als_Latn als_Latn